OpenLLM-France/wikimedia huggingface dataset:
# Potato

Potato musika talde beteranoa da, 1980ko hamarkadan eta Gasteizen sortu eta arrakasta handia izan zuena, Euskal Rock Erradikala delako mugimenduan sailkatutakoa.

## Historia

1984an Juantxo Boriko "Johnny Brusco" eta Pedro Espinosa "Aianai" elkartu ziren eta Elena López eta Pako Pkorekin taldetxoa osatu ondoren urte bereko gabon zahar egunean eman zuten aurreneko kontzertua. 1985ean Jamaikara joan ziren eta han ikasitakoaz baliatuz Hertzainak eta Kortaturekin batera Lekeition "Euskadi Tropikalaren Jaialdia" antolatu zuten. 1986an Bilbon 10.000 pertsonaren aurrean eman zuten kontzertua eta urte berean lehenengo diska plazaratu zuten, Tijuana In Blue taldearekin elkarbanaturikoa. Hurrengo urtean iritsi zen lehenengo diska bakarrean grabaturikoa, Punky, Reggae, Party mitikoa.
1989an Julen Trepiana "Trepi" eta Javier Olloki "Okiman" sartu ziren taldean eta hauekin beste hainbat diska sortu ziren. Bi hauek ordea 1995ean Plántala diskaren ondoren Potato utzi eta talde propioa sortzea erabaki zuten, Arawak.
Taldekide berriak hartu eta diska berriak plazaratu zituzten. 2006an Juantxo Boriko minbiziz hil zen eta 2007an bilduma diska zen Potato en Fueros atera eta taldea desegitea erabaki zuten.
2009an ordea Pako Pko-k Potatoren ibilbideari berrekin zion. Diska berria atera eta hurrengo urteetan kontzertu ugari eman zituen Euskal Herrian, Espainiar Estatuan eta baita Europa aldean ere. 2014-15 urtean esate baterako Alemanian izan zen. Diska berria ere kaleratu zuten 2014an. Pedro "Aianai"-k ordea kargu hartu zion Potato izena erabiltzeagatik, taldea 2007an desegiteko erabakia hartu zutela argudiatuz.

## Diskografia
### Potato

* "Potato & Tijuana in Blue" (Oihuka, 1986), Tijuana In Blue taldearekin batera egindakoa.
* Punky, Reggae, Party (Oihuka, 1987).
* Erre que erre (Oihuka, 1990).
* Crónicas de puerto sin más (Oihuka, 1993).
* Plántala (Oihuka, 1995).
* PKO original (Gasteizko Langabetuen Asanblada, 1997).
* Directo, directo (Soviet Records, 1999).
* Como en sueños (Maldito Records, 2003).
* Potato en Fueros (Aianai Kultur Elkartea, 2007).

### Potato (berria)

* La fiesta Ska! (Maldito Records, 2009).
* Todo el Rato (Maldito Records, 2014).

## Erreferentziak

* ↑ (Gaztelaniaz) «Historia y curiosidades de Potato, mítica banda de Gasteiz» Vitoria-Gasteiz 2014-02-06 (Noiz kontsultatua: 2017-10-20).
* ↑ POTATO » HISTORIA. (Noiz kontsultatua: 2017-10-20).
* ↑ (Gaztelaniaz) POTATO “Todo El Rato!!!” – Maldito Records -. 2015-02-05 (Noiz kontsultatua: 2017-10-20).

## Kanpo estekak

* (Gaztelaniaz) Webgune ofiziala
* Datuak: Q1247716
* Multimedia: Potato (band) / Q1247716
# Potemkin

    Artikulu hau Oñatiko musika taldeari buruzkoa da; errusiar jenerala gaitzat duena beste hau da: «Grigori Potiomkin»
Potemkin 2002. urtean Oñatin (Gipuzkoa) sortutako euskal musika taldea da.

## Ibilbidea

Bertako partaideak beste talde batzuetan harituak dira, besteak beste, Iker eta Joxe Latzen taldean jardundakoak dira eta Aixibar eta Iban berriz Mehazzyn. Rock eta rock´n rolla dute beraien estiloa, musika gogor eta melodia indartsuekin.
2003an maketa kaleratu eta 2004an Danbaka lehiaketaren lehen edizioko finalean izan ziren. Lehenengo diska 2006an atera zuten eta bigarren bat 2010an.

## Diskografia

* Maketa (2003, autoekoizpena)
* Potemkin (2006, Oihuka)
* Gauaren zaindariak (2010, autoekoizpena)

## Kolaborazioak

* Gure Irratia, zure rokanrrola (2005, Gure Irratia)

## Ikus, gainera

* Euskal Herriko musika garaikidea

## Erreferentziak

* ↑ «potemkin diskografia» www.entzun.com (Noiz kontsultatua: 2018-03-26).
* ↑ Potemkin. (Noiz kontsultatua: 2018-03-26).
* ↑ Gauaren zaindariak. (Noiz kontsultatua: 2018-03-26).

## Kanpo estekak

* Taldearen webgune ofiziala
* KamiYoPlanet webean taldekideek beraiez idatzia
* Datuak: Q12266170
# Poteet (Texas)

Poteet Texasko hiri bat da. Atascosa konderrian kokatua dago. 2010ean 3.260 biztanle zituen, 3,87 kilometro koadrotan banatuta.

## Ikus, gainera

* Atascosa konderria

## Kanpo estekak

* Datuak: Q973174
* Multimedia: Poteet, Texas / Q973174
# Poteketa jolasa

Poteketa taldeko haur-jolasa da. Juan Garmendia Larrañaga etnografoak Lizartzan, Gipuzkoan, jaso zuen jokoaren inguruko informazioa.

## Arauak

Neska-mutilen joko hau urte guztikoa zen eta errepidean egiten zuten. "Betetzailea" nor zen jakiteko, jolaskide batek ondorengoa esaten zuen hitz bakoitzaz laguna seinalatzen zuen bitartean: "Kuku-miku-anda-miku-txantxa-perro-kastellano-plon-plon-ikusi-det-erbie-lau-intxaurren-erdienbosgarrena- pus-ladron-ministron". Azkeneko "ministron" hori egokitutakoari pote hutsa ematen zitzaion (tomatearekin edo beste zerbaitekin erabilitakoa), barruan harria zuela. Potearen ahoa jo egiten zen harri hori irten ez zedin. "Betetzaileak" potea hartu eta ahalik eta urrunen bota behar zuen, ondoren, jasotzera joan eta bizkor baino bizkorrago abiapuntura itzultzeko. Behin hara iritis eta gero, potea lurrean utzi eta lagunak bilatzeari ekin behar zion, orduko ongi gordeta egoten baitziren. "Betetzaileak" norbait begiz jotzean, haren izena ozen esaten zuen, potea lurrean hiru bider joz eta "pote", "pote", "pote" esanez. Hala uzten zituen jokoz kanpo jokalariak. Baina ezkutatuen bila zebilen bitartean, norbaitek gordelekua utzi, potea hartu eta urrunera bota zezakeen, "betetzaileak" hura jaso bitartean berriro gordelekura itzultzeko aukera zuelarik.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 157-158.or.
* ↑ https://aunamendi.eusko-ikaskuntza.eus/fr/poteketa/ar-151502/

## Kanpo estekak

* Juan Garmendia Larrañaga: Ume jolasak, Eusko Ikaskuntza, 2007, 48.or.
# Potawatomi

Pottawatomi,, Pottawatomie edo Potawatomi (potawatomieraz: Bodéwadmi) Ipar Ameriketako herri algonkina da, XVII. mendean Wisconsingo estatuaren ipar-ekialdean bizi zena eta ondorengo urteetan Michigan, Wisconsin, Illinois eta Indianako estatuetan barreiatu zena.

## Erreferentziak

* ↑ Clifton, James A.. (1978). Bruce G. Trigger ed. Potawatomi. in: Handbook of North American Indians. 15 Washington: Smithsonian Institution, 725 or..
* ↑ Lur entziklopedietatik hartua.

## Ikus, gainera

* Amerindiar

## Kanpo estekak

* Datuak: Q1065583
* Multimedia: Potawatomi / Q1065583
# Poteau (Oklahoma)

Poteau Oklahomako hiri bat da. Le Flore konderrian kokatua dago. 2010ean 8.520 biztanle zituen, 78,08 kilometro koadrotan banatuta.

## Ikus, gainera

* Le Flore konderria

## Kanpo estekak

* Datuak: Q2002488
* Multimedia: Poteau, Oklahoma / Q2002488
# Rinnthal

Rinnthal Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 631 biztanle zituen 13,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q374514
* Multimedia: Rinnthal / Q374514
# Rinsey

Rinsey, Ingalaterrako Kornualles konderriko hego-mendebaldeko kostaldean dagoen herrixka bat da. Helston eta Penzance udalerrien artean dago.

## Kanpo estekak

* Datuak: Q7335099
* Multimedia: Rinsey, Cornwall / Q7335099
# Rinneita

Rinneita haluro motako minerala da eta rinneita taldearen kidea da.

## Ezaugarriak

Rinneita haluro mineralaren formula kimikoa hau da: ${\ce {K3Na[FeCl6]}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Rinneite: Mineral information, data and localities.» www.mindat.org (Noiz kontsultatua: 12-05-2019).
# Rinteln

Rinteln Alemaniako herri bat da, Saxonia Beherea estatuan eta Schaumburg barrutian kokatua dagoena, Weser ibaiaren ibarrean. Bertara, A2 alemaniar autobidetik hel daiteke.

## Historia

Rinteln herriska 1150. urtean sortua izan zen, Weser ibaiaren iparraldeko ertzean. Beranduago, 1235ean, Neu Rinteln edo Rinteln Berria izeneko herriska hegoaldeko ertzean sortua izan zen. Azken hau da egungo herriaren jatorria. Iparraldeko zatia, 1350etik aurrera baztertua izan zen, izurri izurriteagatik. Herriska, herri gotorleku bat bihurtu arte hazi zen, Schaumburgeko kondeei hegoaldeko gotorleku bezala zerbitzatu ziena.
1621etik, 1810ean desagertu arte, Jérôme Bonaparteren agintepeko Westfaliar aginteak iraun zuen bitartean, Rinteln unibertsitatearen egoitza izan zen. Schaumburug 1640an banatu zenean, Rinteln, ekialdeko zatiko hiriburu bihurtu zen, Schaumburg izena mantendu zuena. Rintelneko Eulenburg, kondeen egoitza izan zen. Rintelnek konderriko hiriburu eta, beranduago, baita barrutikoa ere izateari utzi zionean, mugakidea zen Schaumburg-Lippe barrutian azaldu zen 1977an.

## Herrixkak

* Ahe
* Deckbergen
* Engern
* Exten
* Friedrichshöhe
* Friedrichswald
* Goldbeck
* Hohenrode
* Kohlenstädt
* Krankenhagen
* Möllenbeck
* Rinteln
* Schaumburg
* Steinbergen
* Strücken
* Todenmann
* Uchtdorf
* Volksen
* Wennenkamp
* Westendorf

## Herri senidetuak

* Erresuma Batua Kendal Cumbria
* Polonia Slawno Pomerania

## Kanpo estekak

* Datuak: Q498571
* Multimedia: Rinteln / Q498571
# Rinzai Zen

Rinzai Zen deritzona budismo Mahayana eskola bat da, ideal erlijioso bezala Bodhisattva duena, eta, argiztapena, Prajñara (jakinduria) bideraturiko meditazio pertsonalean ahaleginaren bidez bilatzen duena. Rinzai maisuak sortu zuen, bere izena, honengandik datorkiolarik.

## Ezaugarriak

Praktika, bizitza monastikoan oinarritzen da, askotan ibiltaria, eta maisu baten gidaritzan. Honek, monje edo fraide bakoitzari, koan edo asmakizun bat ematen dio, berari buruz medita dezaten erantzuna topatu arte, analisi logikoaren bidez sekula lortuko ez dena, baizik eta satori deritzon argiztapenaren bidez.
Rinzai eskola, bapateko argiztapenean jartzen duen enfasiagatik eta xede hau lortzeko erabiltzen dituen baliabideengatik, koana kasu, ezagutzen da. Txinako Tang dinastian sortua, beranduago, Myōan Eisaik eraman zuen Japoniara 1191n.

## Eragin historikoa

Rinzai eskola, historikoki, Japonia, Txina eta Korean arte martzialen zenbait tradiziorekin estuki lotuta egon da. Japonia aurremodernoan, Rinzaia, oso ezaguna zen aristokrazia gerlaria eta samuraien artean, Sōtō Zena ez bezala, artista eta olerkariekin lotuago zegoena.
Rinzai Zenak, eragin nabarmena izan du Japoniako bizitza kultural eta artistikoan duela mende askotik. Bere igortze modu orijinalak eta bere bilaketa erlijiosoak intuiziorik sakon eta bizienaren bidez, olerkari, artista eta kasta militarren gogoko izatea eragin zuen.

## Kanpo estekak

* Datuak: Q639625
* Multimedia: Rinzai school / Q639625
# Rinsey Croft

Rinsey Croft, Ingalaterrako Kornualles konderriko herrixka bat da.

## Kanpo estekak

* Datuak: Q7335100
* Multimedia: Rinsey Croft / Q7335100
# Rinus Michels

Rinus Michels (Amsterdam, 1928ko otsailaren 9a – Aalst, Belgika, 2005eko martxoaren 3a) futbolari eta entrenatzaile herbeheretarra izan zen. Bere ibilbide osoa jokalari moduan Ajax Amsterdamen egin zuen (1946–1958, 264 partida, 122 gol), eta bertan entrenatzaile ere ibili zen geroago.
Entrenatzaile lanetan lorpenik handienak eskuratu zituen, Europako Kopa irabaziz Ajaxekin 1971an eta Espainiako Liga FC Barcelonarekin 1974an. Urte hartan bertan iritsi zen Herbehereetako futbol selekzio nazionalarekin Munduko Txapelketaren finalera, txapeldunorde gedituz, eta 1988an azkenean lortu zuen historiako selekzioaren titulu bakarra, Europako Txapelketa alegia.
"Total football" delakoaren sortzailetzat hartu zuten 1970eko hamarkadan, eta FIFAk "mendearen entrenatzaile"-tzat 1999an.

## Entrenatzailearen ibilbidea

* 1953–1954 Asser Boys
* 1960–1964 JOS
* 1964–1965 AFC
* 1965–1971 eta 1975–1976 Ajax
* 1971–1975 eta 1976–1978 Barcelona
* 1974, 1984–1985, 1986–1988 eta 1990–1992 Herbehereak
* 1979–1980 Los Angeles Aztecs
* 1980–1983 FC Köln
* 1988–1989 Bayer Leverkusen
* Datuak: Q2154479
* Multimedia: Rinus Michels / Q2154479
# Rita Hester

Rita Hester (1963ko azaroaren 30a - 1998ko azaroaren 28a) Bostongo Allston auzoan erail zuten afro-amerikar emakume transgeneroa zen. Erailketa ondorengo samina eta amorruaren agergarritzat abenduaren 4an bere omenezko bijilia egin zuten kandelekin. Horrez gain, bere hilketak Gwendolyn Ann Smith ekintzailea Transgeneroen Oroimenaren Eguna sortzera bultzatu zuen 1999an, harrezkeroztik urtero ospatzen dena.

## Erreferentziak

* ↑ (Ingelesez) Monroe, Irene. (2010eko azaroaren 19a). «Remembering Trans Heroine Rita Hester» Huffington Post (Noiz kontsultatua: 2017ko azaroaren 15ean).
* Datuak: Q4497395
# Rita Hayworth

Margarita Carmen Cansino, (Brooklyn, 1918ko urriaren 17a - New York, 1987ko maiatzaren 14a), ezagunagoa Rita Hayworth izenaz, aktore eta sex symbol estatubatuarra izan zen. Abeslaria eta dantzaria izan zen 1935. urtean zineman lanean hasi zen arte. Arrakasta lortu zuen Only Angels Have Wings (1939) eta Blood and Sand (1941, «Odola eta harea») filmetan, baina Gilda (1946) filmean egindako lanak egin zuen mundu osoan ezaguna, eta erotismoaren eredu bihurtu zen. Bost senar izan zituen, tartean Orson Welles, harekin batera The Lady from Shanghai (1948) filmean antzeztu zuen.

## Filmagintza
### Rita Cansino ezizenaz

* Anna Case in La Fiesta (1926)
* Cruz Diablo edo The Devil's Cross (1934)
* In Caliente (1935)
* Under the Pampas Moon (1935)
* Charlie Chan in Egypt (1935)
* Dante's Inferno (1935)
* Paddy O'Day (1935)
* Human Cargo (1936)
* Meet Nero Wolfe (1936)
* Rebellion (1936)
* Old Louisiana (1937)
* Hit the Saddle (1937)
* Trouble in Texas (1937)

### Rita Hayworth ezizenaz

* Criminals of the Air (1937)
* Girls Can Play (1937)
* The Game That Kills (1937)
* Paid to Dance (1937)
* The Shadow (1937)
* Who Killed Gail Preston? (1938)
* Special Inspector (1938)
* There's Always a Woman (1938)
* Convicted (1938)
* Juvenile Court (1938)
* The Renegade Ranger (1938)
* Homicide Bureau (1939)
* The Lone Wolf Spy Hunt (1939)
* Only Angels Have Wings (1939)
* Music in My Heart (1940)
* Blondie on a Budget (1940)
* Susan and God (1940)
* The Lady in Question (1940)
* Angels Over Broadway (1940)
* The Strawberry Blonde (1941)
* Affectionately Yours (1941)
* Blood and Sand (1941)
* You'll Never Get Rich (1941)
* My Gal Sal (1942)
* Tales of Manhattan (1942)
* You Were Never Lovelier (1942)
* Show Business at War (1943)
* Cover Girl (1944)
* Tonight and Every Night (1945)
* Gilda (1946)
* Down to Earth (1947)
* The Lady from Shanghai (1948)
* The Loves of Carmen (1948)
* Champagne Safari (1952)
* Affair in Trinidad (1952)
* Salome (1953)
* Miss Sadie Thompson (1953)
* Fire Down Below (1957)
* Pal Joey (1957)
* Separate Tables (1958)
* They Came to Cordura (1959)
* The Story on Page One (1959)
* The Happy Thieves (1962)
* Circus World (1964)
* The Money Trap (1965)
* The Poppy Is Also a Flower (1966)
* L'Avventuriero (1967)
* I Bastardi (1968)
* The Naked Zoo (1971)
* Road to Salina (1971)
* The Wrath of God (1972)

## Erreferentziak

* ↑ Kobal, John. "Rita Hayworth: The Time, the Place, the Woman" (1977). ISBN 0-393-07526-5
* ↑ Lur entziklopedietatik hartua.
* ↑ McLean, Adrienne L. "Being Rita Hayworth: Labor, Identity, and Hollywood Stardom" (2004)ISBN 0-8135-3389-9
* Datuak: Q42745
* Multimedia: Rita Hayworth / Q42745
# Ryan Tyack

Ryan Tyack (Nambour, 1991ko ekainaren 2a) arkularia da. Australia ordezkatu zuen 2016ko Udako Olinpiar Jokoetan eta 2020ko Udako Olinpiar Jokoetan.

## Erreferentziak

* ↑ Ryan Tyack
* ↑ Ryan TYACK

## Kanpo estekak

* Datuak: Q7384603
# Ryan Regez

Ryan Regez (Interlaken, Suitza, 1993ko urtarrilaren 30a) eskiatzaile suitzarra da, eski-krosean espezializatua.

## Ibilbidea

Regez Wengen-en hazi zen; Suitzako-Britainia Handiko herritartasun bikoitza du, eta Wengen eski-klubeko kide da.
2014ko otsailaren 15ean, Regezek bere lehen FIS lasterketan hartu zuen parte, Watlesen, 40. postuan amaituz. 2015eko urtarrilean, Europako Kopan debutatu zuen, Orcières-en, eta, 2015-2016 denboraldian, garaipen orokorra lortu zuen; horrela, tokia lortu zuen talde nagusian. Abenduaren 5ean egin zuen debuta FIS Estilo askeko Eski Munduko Kopan, Montafon-en, eta 58. postua lortu zuen. 2016-2017 denboraldia ondo joan zitzaion, baina, Errusiako Sunny Valleyko azkenaurreko lasterketan, erori egin zen final-zortziko liderra zela, eta lotailu gurutzatua hautsi zuen. Hala eta guztiz ere, 30. postuan sailkatu zen denboraldian, eta 136. postuan orokorrean. Lesio horren ostean, hurrengo denboraldian, berriro hasi zen Europako Kopan, eta bigarren aldiz irabazi zuen orokorrean.
Regezek modu harrigarrian lortu zuen Munduko Kopako lehen garaipena 2019ko otsailaren 16an, Feldberg-en. Hurrengo egunean, hirugarren postuarekin baieztatu zuen hori, eta, 2018-2019 denboraldian, 9. postua lortu zuen, 267 punturekin. 2019-2020ko denboraldia, hirugarren postuan hasi zuen, Val Thorens-en, Frantzian. Munduko Kopako bigarren garaipena lortu zuen abenduaren 14an Montafonen, eta, hirugarrena, 2020ko urtarrilaren 25ean, Idren. Eski-krosean, 2. postuarekin amaitu zuen denboraldia, eta, 16. postuan Munduko Kopa orokorrean, ordurarte Munduko Kopan lortutako emaitzarik onena. 2020ko martxoaren 7an, Suitzako txapeldun izan zen eski-krosean, lehen aldiz, Crans-Montanan. Lasterketa estu batean, Joos Berry eta Armin Niedererren aurretik irabazi zuen.
2020-2021 denboraldian hiru bigarren posturekin, 7. postua lortu zuen, hala ere, eski-kros sailkapen orokorrean, ezin izan baitzen lehiatu azken hiru lasterketetan COVID-19a harrapatu eta entrenamenduetan eskua hautsi zuelako. 2022ko Neguko Olinpiar Jokoetan, Regez eski-kros olinpiar txapeldun berria bihurtu da bere herrikidea den Alex Fiva egungo munduko txapeldunaren aurretik.

## Nazioarteko lorpenak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | Eski-krosa |

## Erreferentziak

* ↑ (Gaztelaniaz) Ryan Regez. 2022-02-18 (Noiz kontsultatua: 2022-05-08).
* ↑ (Gaztelaniaz) Ryan Regez. 2022-02-18 (Noiz kontsultatua: 2022-05-08).
* ↑ Europacup Gesamtsieg. .
* ↑ Kreuzbandverletzung. .
* ↑ Resultate. .
* ↑ Schweizer Meister 2020. .
* ↑ (Frantsesez) «Ryan Regez se fracture une main» skiact.ch 12 March 2021.
* ↑ (Frantsesez) «les Suisses Ryan Regez et Alex Fiva en or et en argent en ski cross, Sergey Ridzik en bronze» olympics.com 18 February 2022.

## Kanpo estekak

* Ryan Regez International Ski Federation-en
* Datuak: Q61833676
# Ryan Owens (txirrindularia)

Ryan Owens (Milton Keynes, Buckinghamshire, Ingalaterra, Erresuma Batua, 1995eko irailaren 29a) txirrindularitzan pistako modalitatean lehiatzen den atleta britainiarra da, taldekako abiadura proban espezialista.
2020ko Tokioko Olinpiar Jokoetan, parte hartu zuen, taldekako esprint proban zilarrezko domina lortuz (Jack Carlin eta Jason Kennyrekin batera), eta, 2019ko Minskeko Europako Jokoetan, brontzezko domina irabazi zuen taldekako esprint proban.
Pistako Txirrindularitzako Munduko Txapelketan, zilarrezko bi domina irabazi zituen 2018an eta 2020an, eta, Pistako Txirrindularitzako Europako Txapelketan, bi zilarrezko domina irabazi zituen 2016an eta 2019an.

## Nazioarteko domina taula

Olinpiar Jokoak :
| Urtea | Lekua | Domina | Lehiaketa |
| 2020 | Tokio ( Japonia) | 02 ! | Abiadura taldeka |
| Munduko Txapelketa ||||
| Urtea | Lekua | Domina | Lehiaketa |
| 2018 | Apeldoorn ( Herbehereak) | 02 ! | Abiadura taldeka |
| 2020 | Berlin ( Alemania) | 02 ! | Abiadura taldeka |
| Europako Jokoak ||||
| Urtea | Lekua | Domina | Lehiaketa |
| 2019 | Minsk ( Bielorrusia) | 03 ! | Abiadura taldeka |
| Europako Txapelketa ||||
| Urtea | Lekua | Domina | Lehiaketa |
| 2016 | Saint-Quentin-en-Yvelines ( Frantzia) | 02 ! | Abiadura taldeka |
| 2019 | Apeldoorn ( Herbehereak) | 02 ! | Abiadura taldeka |

## Erreferentziak

* 1 2 3 «Ryan Owens». the-sports.org (Ingelesez).
* Datuak: Q27830849
* Multimedia: Ryan Owens / Q27830849
# Ryan Park (Wyoming)

Ryan Park Ameriketako Estatu Batuetako erroldak esleitutako leku bat da. Carbon konderrian kokatuta dago, Wyoming estatuan. 33 biztanle ditu, 5,393689 kilometro koadroko azaleran banatuta.

## Ikus, gainera

* Carbon konderria

## Kanpo estekak

* Datuak: Q4452579
* Multimedia: Ryan Park, Wyoming / Q4452579
# Ryanggang

Ryanggang (koreeraz: 량강도, Ryanggang-do) Ipar Koreako iparraldeko probintzia da. 14.317 kilometro koadroko eremua hartzen du, eta 719.269 biztanle zituen 2008an. Hiriburua Hyesan da.

## Erreferentziak

* ↑ Democratic People's Republic of Korea: Provinces. citypopulation.de (Noiz kontsultatua: 2018-4-27).

## Kanpo estekak

* Datuak: Q110171
* Multimedia: Ryanggang-do / Q110171
# Ryan Peake

Ryan Anthony Peake (Brooks, Alberta, Kanada, 1973ko martxoaren 1a) Nickelback rock taldeko gitarra-jotzaile nagusia eta korista da. Nickelbackeko taldekide zaharrenen artetik bigarrena. Treannarekin ezkonduta dago, eta bi seme-alaba dituzte: Dax eta Acadia.
* Datuak: Q926931
* Multimedia: Ryan Peake / Q926931
# Ryan Phillippe

Ryan Phillippe (New Castle, Delaware, 1974ko irailaren 10a) aktore eta produktore estatubatuarra da. Bere film garrantzitsuenak I Know What You Did Last Summer (1997), Cruel Intentions (1999), Gosford Park (2001), Crash (2004) eta Flags of Our Fathers (2006) dira.
Bere gurasoak Richard Phillippe (kimikaria) eta Susan Phillippe (erizaina) ziren. Hiru arreba ditu: Kristen, Lindsay eta Katelyn. 1999.urtean Reese Witherspoon aktorearekin ezkondu zen, baina 2007.urtean dibortziatu ziren.Hiru seme-alaba ditu: Ava Elizabeth Phillippe, 1999.urtean jaiotakoa, Deacon Reese Phillippe, 2003.urtean jaiotakoa eta Kai Phillippe, 2011.urtean jaiotakoa.

## Filmografia

Filmak :
| Urtea | Filma | Pertsonaia | Oharrak |
| 1995 | Crimson Tide | Seaman Grattam | |
| 1996 | White Squall | Gil Martin | |
| 1996 | Lifeform | Private Ryan | |
| 1997 | Nowhere | Shad | |
| 1997 | Little Boy Blue | Jimmy West | |
| 1997 | I Know What You Did Last Summer | Barry William Cox | |
| 1998 | 54 | Shane O'Shea | |
| 1998 | Playing by Heart | Keenan | |
| 1998 | Homegrown | Harlan Dykstra | |
| 1999 | Cruel Intentions | Sebastian Valmont | |
| 2000 | The way of the Gun | Parker | |
| 2000 | Company Man | Petrov | |
| 2001 | Antitrust | Milo Hoffman | |
| 2001 | Gosford Park | Henry Denton | |
| 2002 | Igby Goes Down | Oliver "Ollie" Slocumb | |
| 2003 | The I Inside | Simon Cable | Ryan Phillipe izenaz |
| 2004 | Crash | Officer Tommy Hansen | |
| 2006 | Flags of Our Fathers | John "Doc" Bradley | |
| 2006 | Five Fingers | Martijn | |
| 2006 | Chaos | Shane Dekker | |
| 2007 | Breach | Eric O'Neill | |
| 2008 | Stop-Loss | Sgt. Brandon King | |
| 2009 | Franklyn | Jonathan Preest / David Esser | |
| 2010 | MacGruber | Lt. Dixon Piper | |
| 2011 | The Bang-Bang Club | Greg Marinovich | |
| 2011 | The Lincoln Lawyer | Louis Roulet | |
| 2011 | Setup | Vincent | |
| 2012- | Straight A's | |
Telebista :
| Urtea | Telesaila | Pertsonaia | Oharrak |
| 1992–1993 | One Life to Live | Billy Douglas | 13 atal |
| 1993 | The Secrets of Lake Success | Stew Atkins | Miniserie |
| 1994 | Matlock | Michael | 9.03: "The Scandal" |
| 1994 | The Case of the Grimacing Governor | Robert Fowler | Telefilm |
| 1994 | Due South | Del Porter | 1.11: "The Gift of the Wheelman" |
| 1995 | Deadly Invasion: The Killer Bee Nightmare | Tom Redman | Telefilm |
| 1996 | Chicago Hope | David Holgren | 2.16: "Women on the Verge" |
| 1996 | The Outer Limits | Rusty Dobson | 2.08: "Straight and Narrow" |
| 2000 | King of the Hill | Wally | 5.08: "Twas the Nut Before Christmas" (ahotsa) |
| 2010 | WWE Raw | Lt. Dixon Piper | Atal 1 |
| 2010 | Nick Swardson's Pretend Time | Handsome Guy | 1.01: "Powdered Doughnuts Make Me Go Nuts" |
| 2012 | Damages | TBA | 5. denboraldia |
| 2012- | Golden Boy | Clark | CBSren pilotu atala |